title: Οικονομική αποτίμηση του Εθνικού Πάρκου Βόρεια Πίνδου
titleType: AlternativeTitle
Creators: name: Garafas, Apostolos A.
Publisher: name: National Technological University of Athens
Year: 2013
Subjects: Περιβαλλοντική οικονομία
Εθνικό Πάρκο Βόρειας Πίνδου
Προθυμία πληρωμής
Μέθοδος υποθετικής αξιολόγησης
Επισκέπτες
Enviromental economics
North Pindos National Park
Visitors
Willigness To Pay-WTP
Contingent valuation method-CVM

description: 245 σ.
description: Εθνικό Μετσόβιο Πολυτεχνείο--Μεταπτυχιακή Εργασία. Διεπιστημονικό-Διατμηματικό Πρόγραμμα Μεταπτυχιακών Σπουδών (Δ.Π.Μ.Σ.) “Περιβάλλον και Ανάπτυξη”
description: 2η Κατεύθυνση Σπουδών "Περιβάλλον και Ανάπτυξη των Ορεινών Περιοχών"
description: Αντικείμενο της παρούσας διπλωματικής εργασίας αποτέλεσε η εκτίμηση της οικονομικής αξίας της προστατευόμενης περιοχής του Εθνικού Πάρκου Βόρειας Πίνδου, μέσα από την εφαρμογή της μεθόδου της Υποθετικής Αξιολόγησης. Η εκτίμηση πραγματοποιήθηκε προσδιορίζοντας την προθυμία των επισκεπτών να συνεισφέρουν εθελοντικά στο φορέα διαχείρισης της προστατευόμενης περιοχής με ένα εφάπαξ χρηματικό ποσό, μέσα από τη χρήση μιας ερώτησης ελεύθερης μορφής. Η διεξαγωγή της επιτόπιας έρευνας έλαβε χώρα την περίοδο μεταξύ Οκτωβρίου του 2011 και Απριλίου του 2012 σε επιλεγμένες θέσεις της περιοχής μελέτης και συμπληρώθηκαν συνολικά 207 ερωτηματολόγια από τυχαία επιλεγμένο δείγμα επισκεπτών της περιοχής. Όπως προέκυψε από την επεξεργασία των απαντήσεων, η αποδοχή ή όχι της εθελοντικής εισφοράς εξαρτάται από χαρακτηριστικά και αντιλήψεις των ερωτώμενων όπως το οικογενειακό εισόδημα, η γνώση ύπαρξης εκ των προτέρων κάποιου φορέα υπεύθυνου για τη διαχείριση της περιοχής και η εικόνα αναφορικά με την επίδραση των ανθρωπογενών δραστηριοτήτων στην περιοχή. Οι δύο πρώτοι από τους παραπάνω παράγοντες φαίνεται να επιδρούν θετικά και στο ύψος του χρηματικού ποσού προθυμίας πληρωμής, ενώ, στον αντίποδα, προκύπτει ότι άτομα με ανώτερο επίπεδο σπουδών είναι πρόθυμα να συνεισφέρουν μικρότερα χρηματικά ποσά. Από τη στατιστική επεξεργασία των χρηματικών ποσών προέκυψε ότι οι επισκέπτες της προστατευόμενης περιοχής του Εθνικού Πάρκου Βόρειας Πίνδου εμφανίζονται πρόθυμοι να συνεισφέρουν εθελοντικά στο φορέα διαχείρισης της περιοχής με ένα εφάπαξ χρηματικό ποσό της τάξης των 35€ για την εκπλήρωση των διαχειριστικών του στόχων. Λαμβάνοντας υπόψη στοιχεία αναφορικά με την επισκεψιμότητα της περιοχής για το έτος 2011, προέκυψε ότι η εκτίμηση της συνολικής οικονομικής αξίας της προστατευόμενης περιοχής, σε ετήσια βάση, προσεγγίζει το 1.100.000€ περίπου. Το παραπάνω χρηματικό ποσό, ωστόσο, πρέπει να εκληφθεί ως τάξη μεγέθους της οικονομικής αξίας του Εθνικού Πάρκου, δεδομένου ότι δεν κατέστη εφικτό να προσδιοριστεί ο ετήσιος αριθμός των «νέων» επισκεπτών.
description: The present thesis aims at estimating the economic value of the North Pindos National Park, by means of the Contingent Valuation Method (CVN). The study was conducted in the area of interest and the economic valuation of the Park was based on visitors’ willingness to pay a lump sum amount for supporting the non-profit organization responsible for the maintenance and conservation of the National Park. CVM answers were collected from a randomly selected sample of 207 visitors by means of personal interviews. The field research took place between October 2011 and April 2012. The factors influencing visitors’ willingness to pay are the annual household income, the prior knowledge of the existence of the National Park organization and their view with respect to the impact of man-made activities on the area of interest. The lump sum amount is positively correlated with the annual household income and the prior knowledge of the existence of the National Park organization. Nevertheless, higher educated visitors are willing to contribute smaller amounts. The results suggest that the average visitors’ lump sum willingness to pay in order to support the National Park organization is approximately €35. Considering the total number of visitors, for the year 2011, the aggregated economic value is around €1,100,000. However, this value should be perceived as an approximation of the total economic value of the National Park given that the number of ‘first-time’ visitors is unknown.